Alaquàs tornarà a estar connectada per tren amb l'Estació de València Nord
29/06/2016

# Alaquàs tornarà a estar connectada per tren amb l'Estació de València Nord

*   29/06/2016
*   [Urbanisme](/categoria/24/0/urbanisme)
*   [Imprimir](#)
*   Compartir
*    https://www.alaquas.org/documento.asp?id\_do=15619

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15619%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20tornar%C3%A0%20a%20estar%20connectada%20per%20tren%20amb%20l%27Estaci%C3%B3%20de%20Val%C3%A8ncia%20Nord)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15619/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15619/2906201613521924_808352645967596_1821439177065174962_n_Form_4.jpg)](https://www.alaquas.org/ficheros/documentos/2016/2/15619/2906201613521924_808352645967596_1821439177065174962_n_Form_10.jpg "<a href='https://www.alaquas.org/ficheros/documentos/2016/2/15619/2906201613521924_808352645967596_1821439177065174962_n_Form_10.jpg' target=_blank><i class='fa fa-external-link' aria-hidden='true'></i>.Alaquàs tornarà a estar connectada per tren amb l'Estació de València Nord</a>")

Renfe recuperarà el servei de rodalies de la línia C-3 (València-Bunyol-Utiel) amb origen i destinació l'estació de València Nord a partir del pròxim 3 de juliol

Renfe restablirà el servei ferroviari de trens de rodalies entre València Sant Isidre i València Nord, que es va paralitzar a l'abril de 2008 a causa de la reestructuració de vies provocada per l'arribada de l'AVE. Així doncs, 57 serveis circularan novament amb origen i destinació l'Estació del Nord.

L’Alcaldessa d’Alaquàs, Elvira García Campos, ha afirmat que “suposa una satisfacció comunicar aquesta notícia” i han insistit en que “les gestions realitzades pels alcaldes i veïns i veïnes al llarg de tot aquest temps davant del Ministeri han tingut un bon efecte”. Al mateix temps, la primera edil ha recordat que continuarà treballant com s’ha fet fins ara per millorar la situació que pateix el transport públic.

Segons ha informat Renfe en un comunicat, aquesta mesura facilitarà el viatge de manera directa a tots els usuaris d'aquests trens que tenen el seu recorregut entre València i Utiel. A més, permetrà la connexió de la línia amb l'Hospital de la Fe de València, al qual es podrà accedir des de l'estació de València-Font de Sant Lluís.

A partir del pròxim diumenge 3 de juliol, deixaran de tenir validesa els bitllets de rodalies en les estacions de FGV de Bailén, Plaça d'Espanya i Colón, amb motiu de l'entrada a València Nord dels serveis de rodalies de la línia C-3 València-Bunyol-Utiel.

Renfe compta amb dos telèfons d'informació horària i atenció als clients de Rodalies i Mitja Distància entre València Nord i Castelló de la Plana, de dilluns a divendres en horari de 7 a 23 hores: 96 335 74 00 i 902 999 106.